‎(ซีรีส์จาก NETFLIX)
‎อะไรนะคะ มันไม่มีทางขึ้นว่าหมดได้นะ
‎ฉันเช็กแล้วนะคะว่าสินค้าส่งไปแล้ว
‎ค่ะ
‎จะไปถึงทางนั้นช่วงเก้าโมงเช้าค่ะ
‎ค่ะ
‎เช็กไซซ์หรือยังคะ
‎ค่ะ ขอให้โชคดีนะคะ
‎ครับ ราอนครับ
‎เฮ้อ
‎ครับ คุณลูกค้า
‎ครับ สินค้าที่ส่งคืนมาคราวก่อน ‎ยืนยันแล้วว่ามีตำหนิ
‎ครับ
‎เปลี่ยนเป็นสินค้าใหม่ ‎ที่คุณลูกค้าเลือกไว้ไหมครับ
‎- หมอนี่ส่งมาซะเร็วเลยแฮะ ‎- หรือต้องการรับเงินคืนครับ
‎(ผมเขียนจดหมายแนะนำตัวใหม่ ‎ตามที่พี่บอกแล้วนะ ดูให้หน่อย)
‎(กำลังโหลด ‎จดหมายแนะนำตัว)
‎(เอกสารสร้างขึ้นโดยโปรกราม ‎ที่ไม่เกี่ยวข้องกับมาโครซอฟท์ออฟฟิศ)
‎(อนุญาตเนื้อหา)
‎อะไรเนี่ย
‎อือพี่ ว่าไง
‎ไฟล์จดหมายแนะนำตัวที่นายส่งมา ‎มันเปิดไม่ได้ ส่งมาใหม่
‎เดี๋ยวพี่กลับบ้านแล้วจะดูให้
‎ผมยังไม่ได้ส่งไปเลยนะ
‎ไม่ได้ส่งเหรอ
‎เฮ้ย
‎เอ๊ะ
‎ฉันกลับก่อนนะคะ
‎คุณจินพโย
‎ฮะ
‎เฮ้ย
‎คุณจินพโย
‎คุณจินพโยครับ
‎มีอะไรเหรอ
‎ท่านประธาน ผมว่า…
‎ผมโดนแล้วครับ
‎โดนอะไรครับ
‎สเปียร์ ฟิชชิงครับ
‎(คดี 15 ‎พูดทั้งที่ไม่ได้ถาม ทำทั้งที่ไม่ได้สั่ง)
‎คุณอีจุนโฮกับฉัน…
‎อย่าคบกันเลยดีกว่าค่ะ
‎ทำไมจู่ๆ ถึงพูดอะไรแบบนั้นล่ะครับ
‎ฉันขอโทษค่ะ
‎(ห้องผ่าตัด)
‎ลูกต้องแข็งใจเข้าไว้นะลูกนะ
‎ผมแข็งใจไว้แล้ว
‎- ไม่เป็นไรน่า อย่าห่วงเลย ‎- จ้ะลูก
‎ทนายจองมยองซอก
‎หือ
‎ทนายอูยองอู
‎มาที่นี่ได้ไงครับ
‎นั่งรถไฟฟ้าใต้ดินมาค่ะ
‎ไม่สิ หมายถึง…
‎มาที่นี่ทำไม ตอนนี้ควรจะอยู่ที่ทำงานสิ
‎อ้อ ฉันมาเพราะอยากเจอ ‎ทนายจองมยองซอกค่ะ
‎ถ้าเกิดว่าการผ่าตัดผิดพลาด ‎แล้วคุณเสียชีวิต
‎ฉันก็จะไม่ได้เจอคุณอีกน่ะสิคะ
‎ว่าไงนะคะ
‎แม่ๆ
‎ทนายอูยองอูไม่ได้หมายความ ‎ในแง่ร้ายหรอกครับ
‎สวัสดีสิ นี่แม่ผมเอง
‎สวัสดีค่ะ ชื่อของฉันคืออูยองอูค่ะ
‎ไม่ว่าอ่านตามตรงหรืออ่านกลับด้าน ‎ก็ยังเป็นอูยองอู
‎กนก บวบ นลิน ยาย วาดดาว อูยองอู
‎- หือ ‎- แม่ ผมบอกแล้วไงครับ
‎เกาหลียืนหนึ่ง ‎ด้านการรักษามะเร็งกระเพาะ
‎อัตราการรอดชีวิตจากการผ่าตัด ‎เกิน 70 เปอร์เซ็นต์เลย
‎ไม่ต้องกังวลหรอกครับ
‎นั่นเป็นเพราะรวมกรณีของผู้ป่วย ‎ที่พบมะเร็งในระยะแรกค่ะ
‎มะเร็งกระเพาะระยะสาม ‎อย่างทนายจองมยองซอก
‎อัตราการรอดชีวิต 5 ปีหลังจากผ่าตัด ‎มีแค่ 30 ถึง 40 เปอร์เซ็นต์…
‎เข้าข้างในเลยไหมครับ
‎อือ
‎มยองซอก ผ่านมาให้ได้นะ
‎- แม่จะรอตรงนี้ ‎- เดี๋ยวเจอกันครับ เดี๋ยวเจอกัน
‎รอดชีวิตกลับมาให้ได้นะคะ
‎ทนายอูยองอู
‎อย่าเอะอะครับ
‎รอดชีวิตกลับมาให้ได้นะคะ
‎- เข้มแข็งไว้นะลูก ‎- เบาๆ ครับ
‎ต้องรอด
‎นะโม อวโลกิเตศวร
‎(ห้องผ่าตัด)
‎ฮัลโหล
‎อูยองอู เธออยู่ไหน ‎มาที่ห้องประชุมชั้น 17 นะ
‎เราจะประชุมคดีของลูกความใหม่ ‎ที่ได้รับมอบหมายมา
‎ตอนนี้ฉันอยู่นอกสำนักงานน่ะสิ
‎งั้นก็ซิ่งมาให้ไวเลยสิ จะรออะไร
‎อ้อ อือ
‎ผมพูดเองก็ออกจะกระดากปากหน่อยๆ
‎แต่ในงานแต่ละงานย่อมมีคนที่คู่ควร ‎ถูกไหมล่ะครับ
‎ฮันบาดามีทนายฝีมือดีเยอะมาก
‎แต่สำหรับคดีองค์กรพวกนี้ ‎โดยเฉพาะด้านไอที ผม…
‎มีทนายที่รับผิดชอบคดีนี้อีกคนหนึ่ง ‎เธอน่าจะมาแล้วค่ะ
‎รีบเข้ามาสิ
‎เพราะงั้นผม…
‎รีบๆ เข้ามาสิ มัวยืนอยู่ทำไมครับ
‎ลูกความก็อยู่นี่แล้ว
‎อ้อ
‎เพราะความรู้สึกช็อก ‎เมื่อย้ายจากที่หนึ่งไปยังอีกที่หนึ่ง
‎รุนแรงมากสำหรับฉันค่ะ
‎ถ้าฉันนับ "หนึ่ง สอง สาม" ในใจ ‎สูดลมหายใจแล้วก้าวเข้าไป
‎ความช็อกนั้นก็จะเบาลงนิดหน่อยค่ะ
‎บางทีผมก็เป็นแบบนั้นนะครับ
‎ถ้าพื้นที่ที่ผมอยู่มันเปลี่ยนกะทันหัน ‎ผมจะไม่สบายใจครับ
‎แต่คุณทนายกล้าหาญใช่เล่น
‎ผมเนี่ย กลัวว่าคนอื่นจะมองว่าผมประหลาด
‎ผมก็เลยกัดฟันอยู่คนเดียว ‎ทำเป็นว่าไม่ได้อึดอัดทั้งที่เป็นแหละครับ
‎นายยังจะตลกกับเรื่องพวกนั้น ‎ในสถานการณ์นี้อีกเหรอ
‎ขำออกหรือไง
‎ไม่ว่าสมัยเรียนหรือตอนนี้ ‎ก็เหมือนเดิมไม่มีผิด
‎มีแต่ฉันนี่แหละที่จริงจังทั้งชาติ
‎คุณสองคนจบจากมหาลัยเดียวกันเหรอครับ
‎เปล่าครับ ผมไม่ได้เรียนมหาลัย
‎เราเป็นเพื่อนร่วมรุ่นสมัยม.ปลายครับ ‎ผมจบจากม.ฮานา
‎ม.ฮานาเหรอครับ
‎พี่
‎ไม่สิ รุ่นพี่
‎ผมรุ่นปี 2000 ม.ฮานาครับ
‎ผมรุ่นปี 97
‎ผมรุ่นปี 13 ม.ฮานาครับ
‎รุ่นปี 13 นี่เบบี๋ชัดๆ เลยนะ เบบี๋
‎เบบี๋เหรอคะ
‎สมัยผมเรียนมหาลัย
‎รุ่นพี่แบอินชอลเคยมาบรรยายพิเศษด้วย
‎ตราตรึงใจผมไม่รู้ลืมเลยครับ
‎แถมไม่น่าเชื่อว่ารุ่นพี่จากมหาลัยเรา
‎เป็นคนสร้างชอปปิงมอลล์ออนไลน์ ‎ที่คนใช้กันทั่วทั้งประเทศ
‎- แหม ก็พูดเกินไปครับ ‎- ยอดเยี่ยมจริงๆ ครับ
‎เอ่อ…
‎ไม่ใช่คนทั้งประเทศนะคะ
‎จากการสำรวจล่าสุด ‎จำนวนผู้ใช้งานของราอนคือ 40,954,173 คน
‎แต่จำนวนประชากรทั้งหมดของเกาหลี ‎คือ 51,628,117 ค่ะ
‎มันก็คือๆ กันแหละ
‎หมายถึงประชาชน ‎กว่า 80 เปอร์เซ็นต์ใช้ราอนไง
‎เจ๋งสุดๆ ไปเลยค่ะ
‎เจ๋งอะไรกันล่ะครับ
‎ใกล้จะเจ๊งอยู่รอมร่อ
‎เรามาต่อเรื่องงานให้จบไหมครับ
‎- อ้อ ‎- ครับ
‎ค้างถึงเรื่องที่ว่าผู้ดูแลฐานข้อมูลของราอน ‎ได้รับอีเมลจากแฮกเกอร์ค่ะ
‎แฮกเกอร์แฮกอีเมลที่ผู้ดูแลฐานข้อมูลของเรา ‎ใช้รับส่งเมลกับน้องชาย
‎มันก็เลยรู้รายละเอียดทั้งหมด ‎ที่สองคนนั้นเคยพูดคุยกัน
‎มันตีเนียนกระทั่งการใช้คำของน้องชายเขา ‎แล้วก็ส่งอีเมลมาครับ
‎ถ้าเกิดว่าไฟล์แนบที่พ่วงมัลแวร์มา
‎เป็นไฟล์ติดตั้งตัวโปรแกรมละก็
‎ผู้ดูแลฐานข้อมูลของเรา ‎ก็คงจะระวังตัวกว่านี้
‎แต่นี่มันเป็นไฟล์เอกสาร ‎เขาก็เลยไม่ได้เอะใจอะไรครับ
‎ผมไม่รู้เลยนะครับว่ามัลแวร์ ‎แพร่มาในแบบไฟล์เวิร์ดได้ด้วย
‎ครับ มันทำได้ครับ
‎เพราะมันเป็นมัลแวร์ที่ทำขึ้น
‎เป็นพิเศษเพื่อโจมตีเป้าหมายที่เจาะจง
‎โปรแกรมป้องกันไวรัสก็ตรวจจับไม่พบครับ
‎จับแฮกเกอร์ได้หรือยังคะ
‎ยังครับ ตำรวจคาดว่า
‎เป็นฝีมือของหน่วยลาดตระเวนทั่วไป ‎ของเกาหลีเหนือ
‎แต่ยังไม่แน่ชัดครับ
‎หน่วยลาดตระเวนทั่วไป ‎ของเกาหลีเหนือเหรอคะ
‎สักครู่นะครับ
‎ดูนี่สักหน่อยนะครับ นี่ครับ
‎มันมีอะไรแปลกๆ ใช่ไหมครับ
‎- "โปรกราม" เหรอคะ ‎- ครับ
‎คนเกาหลีเหนือเขียน "โปรแกรม" ‎เป็น "โปรกราม" ครับ
‎นี่คงไม่ใช่เหตุผลเดียวที่ตำรวจสงสัย ‎ว่าเป็นฝีมือของเกาหลีเหนือ
‎แต่ยังไงก็กำลังสืบสวนอยู่ครับ
‎ถ้าเกิดว่าเป็นฝีมือของเกาหลีเหนือ
‎ก็คงจับแฮกเกอร์ได้ยากสิครับ
‎เพราะคงมีปัญหาด้านการเมืองมาเอี่ยว
‎ไม่ครับ ปัญหาที่ใหญ่กว่านั้นคือกสทช.ครับ
‎เล่นเรียกเบี้ยปรับจากเรา ‎ตั้งสามแสนล้านวอนเลย
‎เพราะแบบนั้น เราถึงมาหาคุณทนายครับ
‎ในเมื่อยังไงเราก็เป็นเหยื่อ ‎จากการโจมตีของเกาหลีเหนือ
‎ปรับเงินเราสามแสนล้านวอนแค่เพราะเรา ‎ปกป้องข้อมูลส่วนตัวของผู้ใช้ไม่ได้
‎มันไม่เกินไปหน่อยเหรอครับ
‎ตอนที่แฮกเกอร์เจาะเข้าคอมพิวเตอร์ ‎ของผู้ดูแลฐานข้อมูลของเรา
‎เครื่องปลายทางที่เชื่อมต่อกับ ‎เซิร์ฟเวอร์ฐานข้อมูลยังอยู่บนจอและล็อกอินอยู่
‎เพราะงั้นในมุมมองของแฮกเกอร์ ‎เขาไม่ต้องลำบาก
‎ในการขโมยไอดี ‎ของผู้ดูแลฐานข้อมูลและรหัสผ่าน
‎เพื่อเข้าถึงเซิร์ฟเวอร์ครับ
‎เรื่องนี้แหละครับ ‎ที่กสทช.ยกมาเป็นประเด็น
‎เรื่องที่ว่าเราไม่ได้ตั้งค่าไอเดิลไทม์เอาต์ ‎บนเซิร์ฟเวอร์ฐานข้อมูลให้ดี
‎"ไอเดิลไทม์เอาต์" ที่ว่า
‎หมายถึง การจำกัดเวลาสูงสุด ‎ในการเชื่อมต่อใช่ไหมครับ
‎ครับ
‎พอเลยเวลาที่กำหนดไว้
‎การเชื่อมต่อจะถูกปิดกั้นโดยอัตโนมัติครับ
‎ทำให้เชื่อมต่อระบบได้ ‎เฉพาะในเวลาที่จำเป็นเท่านั้นครับ
‎แล้วเซิร์ฟเวอร์ฐานข้อมูลของราอน ‎ก็ไม่ได้ตั้งค่าอันนั้นไว้เหรอครับ
‎ครับ
‎เราไม่ได้ตั้งค่าไว้
‎ในความคิดผมนะ
‎ผมว่ากสทช. ‎เผลอใส่ศูนย์เกินสองสามตัวนะครับ
‎- หือ ‎- อะไรนะครับ
‎ไม่กี่ปีก่อน อาฮ่าดอตคอม ‎ก็ทำข้อมูลส่วนตัวหลุดใช่ไหมล่ะครับ
‎ทราบไหมครับว่าตอนนั้น ‎อาฮ่าจ่ายเบี้ยปรับไปเท่าไร
‎ไม่รู้เลยครับ
‎ข้อมูลหลุดไปประมาณสองล้านบัญชี
‎จ่ายไป 70 ล้านวอนครับ
‎อะไรนะ
‎ครับ เจพีการสื่อสาร ‎ทำข้อมูลหลุดในขอบข่ายใหญ่กว่าด้วยซ้ำ
‎เกือบๆ สิบล้านบัญชีเลย
‎แต่จ่ายเบี้ยปรับไปแค่ 100 ล้านวอนเองครับ
‎งั้นทำไมเราถึง ‎ถูกปรับสามแสนล้านวอนล่ะครับ
‎เพราะการรั่วไหลข้อมูลส่วนตัว ‎ของเราเยอะสุดเหรอครับ
‎แต่ก็นะ ข้อมูลรั่วไหล ‎มากกว่า 40 ล้านบัญชี
‎40 ล้านบัญชีก็เกือบทั้งประเทศ…
‎ก็เท่ากับ 80 เปอร์เซ็นต์ ‎ของประชากรแล้วนี่ครับ
‎แต่ว่า
‎ไม่ใช่ว่าทรัพย์สินของประชากร ‎40 ล้านคนหายวับไปสักหน่อย
‎ก็แค่ข้อมูลส่วนตัวเองนี่ครับ
‎เวลาที่คนส่วนใหญ่ในประเทศเรา ‎สมัครเว็บไซต์ออนไลน์
‎ก็เตรียมใจไว้แล้วว่าข้อมูลส่วนตัว
‎อาจจะรั่วไหลได้ไม่ใช่เหรอครับ
‎งั้นทำไมถึงทำแบบนี้แค่กับพวกเราล่ะครับ
‎กสทช.ไม่มีทางพลาดใส่ศูนย์ผิด ‎ไม่ใช่เหรอครับ
‎ครับ แน่นอนครับ
‎เอ่อ…
‎ผมมีคนรู้จักที่กสทช.ครับ
‎ผมจะสืบจากคนพวกนั้นดูว่า ‎กสทช.ทำแบบนี้ไปทำไม
‎และดำเนินการไปยังไงบ้างนะครับ
‎แต่ว่านะครับ
‎ไม่เคยมีองค์กรไหนแพ้คดีกับกสทช.หรอกครับ
‎กสทช.เป็นหน่วยงานรัฐ ‎เลยจ้างสำนักงานกฎหมายแพงๆ ไม่ได้
‎เพราะงั้นถึงแพ้องค์กรที่ร่วมมือกับ ‎สำนักงานกฎหมายยักษ์ใหญ่ตลอดครับ
‎ครั้งนี้ก็คงไม่ต่างกันครับ
‎อย่ากังวลไปเลยครับ
‎รุ่นพี่
‎ทำไมครับ ผมนั่งตรงนี้ไม่ได้เหรอ
‎ที่นั่งอื่นก็ออกจะเยอะแยะนี่
‎ก็ได้ครับ
‎หรือจะนั่งก็แล้วแต่ค่ะ
‎เมื่อก่อนเราก็เคยกินข้าวด้วยกันนี่
‎โอ๊ย เปลี่ยนใจไปมา เดาทางยากชะมัด
‎จริงสิ
‎เขาเลิกกับยองอูแล้วนี่เนอะ
‎ฉันไม่นึกเลยว่าคุณจุนโฮ ‎จะกินข้าวตอนพักเที่ยงคนเดียว
‎เราไปนั่งกินข้างๆ คุณจุนโฮดีไหมคะ
‎ผมว่าน่าจะไม่จำเป็นนะ
‎คุณจุนโฮ วันนี้ทานข้าวคนเดียวสินะคะ
‎ฉันขอนั่งนี่ได้ใช่ไหม
‎ครับ
‎- คุณจุนโฮชอบไส้กรอกด้วยเหรอเนี่ย ‎- ก็จริงแฮะ
‎คุณจุนโฮคือหนุ่มป๊อปแห่งฮันบาดานี่เนอะ
‎ก็ใช่ไงครับ
‎นี่คุณห่วงใครนะครับ
‎- ใส่เชิ้ตสีนี้แล้วหล่อไม่ไหว ‎- จริงเธอ
‎ทานนี่ด้วยสิคะ
‎(7,000 ล้านข้อมูลส่วนตัวหลุด ‎จ่ายเบี้ยปรับ 100 ล้านเท่ากับจบ)
‎ค่ะ
‎โธ่ ฉันนึกแล้วว่าต้องเป็นงี้
‎มากินข้าวเศร้าๆ คนเดียวทำไม ‎แถมหมกตัวอยู่ในห้องทำงานอีก
‎อ้อ
‎ฉันมีงานต้องทำ
‎ยิ่งมีงานต้องทำ ‎ยิ่งต้องออกไปข้างนอกตอนพักเที่ยงสิ
‎เธอเองก็ควรจะไปกินข้าว ‎กินกาแฟกับหนุ่มคนอื่นบ้าง
‎วันนี้อากาศดีขนาดนี้
‎ทำไมเธอกับคุณจุนโฮถึงเป็นงั้นล่ะ
‎อะไรเหรอ
‎เธอบอกเขาว่าอย่าคบกันดีกว่านี่ ‎ทำไมถึงทำแบบนั้น
‎เอ่อ…
‎กับคุณจุนโฮ ‎เธอก็ไม่ได้อธิบายให้รู้เรื่องใช่ไหม
‎อือ
‎อะไรของเธอเนี่ยอูยองอู
‎ลืมพกมารยาทไปด้วยหรือไง
‎ทิ้งระเบิดใส่เขาว่าให้เลิกกัน ‎แต่จนตอนนี้ก็ยังไม่บอกเหตุผลเนี่ยนะ
‎ฉันว่าการพูดคุยเรื่องส่วนตัวในเวลาทำงาน ‎มันไม่ค่อยเหมาะนะ
‎นี่เวลาพักเที่ยงจ้ะ
‎งั้นเราคุยเรื่องวาฬกันไหม ‎ปกติเวลาพักเที่ยงฉันจะพูดเรื่องวาฬ…
‎ไม่ล่ะ ไม่เอา
‎ตอบคำถามฉันมาซะดีๆ
‎เธอทำอะไรเนี่ย
‎หมดเวลาพักเที่ยงแล้ว
‎ได้เวลาทำงานแล้ว ห้ามคุยเรื่องส่วนตัว
‎นี่ อูยองอู
‎จะไปไหน
‎นี่…
‎ครับ
‎มีธุระอะไรครับ
‎คือ…
‎ทนายจางซึงจุน
‎ที่กสทช.เรียกเบี้ยปรับจากราอนสามแสนล้าน ‎ไม่ใช่ความผิดพลาดนะคะ
‎อะไรนะครับ
‎กสทช.ไม่ได้ ‎"เผลอใส่ศูนย์เกินสองสามตัว" ค่ะ
‎งั้นอะไรล่ะครับ
‎ได้คำตอบแล้วหรือไงว่า ‎ทำไมกสทช.ถึงทำแบบนั้น
‎(7,000 ล้านข้อมูลส่วนตัวหลุด ‎จ่ายเบี้ยปรับ 100 ล้านเท่ากับจบ)
‎"ตลอดสิบปีที่ผ่านมา ‎มีเจ็ดพันล้านข้อมูลส่วนตัวที่รั่วไหลจากองค์กร
‎แต่มีการลงโทษเพียงเบาะๆ เท่านั้น"
‎"จำเป็นต้องยกระดับการลงโทษ
‎เช่น การนำระบบการฟ้องร้องแบบกลุ่มมาใช้ ‎และการขยายการชดใช้เพื่อลงโทษ"
‎มีบทความคล้ายๆ กันนี้เยอะเลยค่ะ
‎ความเห็นของประชาชน ‎ต่อการรั่วไหลของข้อมูลส่วนตัว
‎เปลี่ยนไปในทิศทางที่ว่า ‎ควรยกระดับการลงโทษต่อองค์กรค่ะ
‎แล้วไงต่อ
‎กสทช.อ่านบทความ ‎ในหนังสือพิมพ์สองสามอัน
‎แล้วก็ขึ้นเบี้ยปรับจาก 100 ล้านวอน
‎เป็นสามแสนล้านวอนขึ้นมาดื้อๆ ว่างั้น
‎พ.ร.บ.ข้อมูลและเครือข่ายการสื่อสาร
‎มีการแก้ไขอยู่บ่อยๆ ค่ะ
‎ตอนที่กสทช.เรียกเบี้ยปรับ ‎70 ล้านวอนจากอาฮ่าดอตคอม
‎และ 100 ล้านวอนจากเจพีการสื่อสาร
‎กฎหมายกำหนดเบี้ยปรับสูงสุด ‎อยู่ที่ 100 ล้านวอนค่ะ
‎แต่จากกฎหมายที่มีผลบังคับใช้ตอนนี้
‎สามารถเรียกเบี้ยปรับได้ ‎ไม่เกินสามเปอร์เซ็นต์ของยอดขาย
‎ที่เกี่ยวข้องกับการละเมิดค่ะ
‎เพราะงั้นจำนวนเงินสามแสนล้าน ‎จึงเป็นไปได้ค่ะ
‎คนบ้าอะไรอวดดีชะมัด
‎คะ ไม่ค่อยได้ยินเลยค่ะ
‎ทนายอูยองอูทำงานกับผมครั้งแรกใช่ไหมครับ
‎ค่ะ
‎ต่อจากนี้ ‎มีกฎแค่ข้อเดียวที่ทนายอูต้องทำตาม
‎อย่าพูดทั้งที่ไม่ได้ถาม
‎อย่าทำทั้งที่ไม่ได้สั่ง
‎เข้าใจไหมครับ
‎นั่นสองข้อไม่ใช่เหรอคะ
‎อะไรนะ
‎"อย่าพูดทั้งที่ไม่ได้ถาม" หนึ่งข้อ
‎"อย่าทำทั้งที่ไม่ได้สั่ง" หนึ่งข้อ
‎รวมแล้วก็สองข้อ
‎จะหนึ่งหรือสองก็ช่าง ‎ถามว่าเข้าใจหรือเปล่าครับ
‎ค่ะ เข้าใจแล้วค่ะ
‎ผมห่อเครื่องเคียงสองสามอย่าง ‎มาฝากคุณแม่ทนายจองมยองซอกครับ
‎พอดีว่าขนดกคนนี้เปิดผับ
‎เครื่องเคียงพวกนี้ ‎ก็เลยให้อารมณ์เหมือนกับแกล้มนิดๆ ครับ
‎งั้นเอาไว้กินแกล้มเหล้าก็ได้ไง
‎เฝ้าไข้ตอนสติครบออกจะลำบาก
‎ท่านเลิกดื่มแล้วครับ
‎อ๋อ
‎ขอบคุณมากนะครับที่นึกถึงแม่ผมด้วย
‎โธ่ เล็กน้อยเองครับ
‎แค่การผ่าตัดราบรื่นผมก็ดีใจแล้ว
‎ผมแช่เครื่องเคียงไว้ให้ในตู้เย็นนะครับ
‎ทนายอูยองอู เป็นอะไรไป
‎มีเรื่องกลุ้มใจเหรอ
‎- ค่ะ มีเรื่องกลุ้มใจ ‎- อะไรล่ะ
‎ฉันลงรายละเอียดไม่ได้ ‎เพราะทนายต้องรักษาความลับลูกความค่ะ
‎งั้นก็เล่าให้มันกำกวมสิ ‎อย่าลงรายละเอียด
‎เอ่อ…
‎ฉันควรทำยังไงถ้าทนายรุ่นพี่ที่ทำคดีกับฉัน
‎ไม่ยอมฟังที่ฉันพูดเหรอคะ
‎ทนายรุ่นพี่ที่ทำคดีด้วยคือใคร
‎ทนายจางซึงจุนค่ะ
‎เวรเอ๊ย
‎เอ่อ เพื่อความอยู่รอดของทนายอู
‎การลดตัวปรับเข้าหาจางซึงจุน ‎ก็เป็นหนึ่งในวิธีที่…
‎ไปไหนครับ
‎โอ๊ยตาย
‎ยองอู เธอลดตัวลงจริงแบบนั้นก็แย่สิ
‎สรุปก็คือ…
‎ทนายอูไม่มีทางทำแบบนั้นได้ถูกไหม
‎ขนาดบอกให้ลดตัวลงยังไม่เข้าใจเลย
‎งั้นฉันต้องทำไงคะ
‎ทนายอู
‎มีเพื่อนร่วมงานนี่
‎คุยกับเพื่อนร่วมงานสิครับ
‎ถ้าคุยกับทนายรุ่นพี่ไม่รู้เรื่อง
‎ก็ต้องปรึกษากับเพื่อนร่วมงานเยอะๆ
‎โอเคไหม
‎โอเค
‎"สเปียร์ ฟิชชิง"
‎หมายถึงการโจมตีด้วยการแฮกอย่างแยบยล
‎ที่พุ่งเป้าไปยังจุดอ่อน ‎ของบุคคลหรือองค์กรโดยเฉพาะ
‎เหมือนการพุ่งฉมวกตามชื่อของมันครับ
‎การโจมตีคุณชเวจินพโย ‎ผู้ดูแลฐานข้อมูลของราอน
‎ก็เป็นสเปียร์ ฟิชชิงเช่นกันครับ
‎แฮกเกอร์ใช้สเปียร์ ฟิชชิง
‎ทำให้คอมพิวเตอร์ ‎ของคุณชเวจินพโยติดมัลแวร์
‎จากนั้นก็ทำการโจมตีเอพีที
‎ซึ่งนั่นก็คือ "แอดวานซ์ เพอร์ซิสเทนต์…"
‎ทนายโจทก์
‎ขอบพระคุณที่ใจดีอธิบายให้
‎แต่ไม่ว่าโจทก์ จำเลย ผู้พิพากษา ‎รวมถึงทุกคนที่นี่
‎ต่างก็รู้ว่าการโจมตีเอพีทีคืออะไร
‎ข้ามการอธิบายไปดีไหมครับ
‎เอ่อ คือ…
‎ท่านทราบว่า "แอดวานซ์ เพอร์ซิสเทนต์ เธรท" ‎คืออะไรเหรอครับ
‎หมายถึงการมุ่งโจมตีเป้าหมาย ‎อย่างต่อเนื่องและชาญฉลาดไงครับ
‎ครับๆ
‎ถ้าเป็นการพิจารณาคดีโดยมีคณะลูกขุน
‎จำเป็นต้องอธิบายให้ละเอียดก็จริง
‎แต่ตอนนี้มีแค่พวกเรา
‎รวมถึงคนเข้าฟังส่วนใหญ่ ‎ก็น่าจะเป็นผู้สื่อข่าว
‎เข้าประเด็นเลยดีกว่าครับ
‎ครับๆ
‎สักครู่นะครับ
‎แท็บเล็ต
‎ไม่บอกแล้วจะรู้ไหม
‎ด้วยเหตุนี้ การเรียกเบี้ยปรับจากราอน ‎ซึ่งเป็นเหยื่อของการแฮกนี้ด้วย
‎มากถึงสามแสนล้านวอน
‎ซึ่งพอจะทำให้บริษัทหนึ่งล้มละลายได้
‎เป็นการใช้อำนาจในทางมิชอบ ‎และการกระทำเกินกว่าเหตุของกสทช.ครับ
‎ไม่ใช่การใช้อำนาจในทางมิชอบ ‎หรือกระทำเกินกว่าเหตุเลยค่ะ
‎ตามพ.ร.บ.ข้อมูลและเครือข่ายการสื่อสาร
‎จำเลยสามารถเรียกเบี้ยปรับจากโจทก์
‎ไม่เกินสามเปอร์เซ็นต์ของยอดขาย ‎ที่เกี่ยวข้องกับการละเมิดค่ะ
‎ยอดขายปีก่อนของราอน ‎คือ 30.3 ล้านล้านวอนค่ะ
‎จำเลยสามารถเรียกเบี้ยปรับจากโจทก์ ‎เป็นจำนวนเก้าแสนล้านวอนได้
‎แต่ก็คำนึงถึงสถานการณ์ของโจทก์
‎แล้วเรียกเบี้ยปรับสามแสนล้านวอน
‎ซึ่งน้อยกว่าจำนวนสูงสุดด้วยซ้ำค่ะ
‎ขณะที่อาฮ่าดอตคอมและเจพีการสื่อสาร ‎ทำข้อมูลส่วนตัวรั่วไหล
‎จำเลยเรียกเบี้ยปรับรายละ 70 ล้าน
‎และ 100 ล้านวอนตามลำดับครับ
‎แต่ว่า จู่ๆ เบี้ยปรับก็พุ่งเป็นสามแสนล้านวอน ‎ทั้งที่เป็นกรณีเดียวกัน
‎ด้วยเหตุผลเพียงเพราะ ‎มีการปรับแก้กฎหมาย
‎ช่างห่างไกลความเท่าเทียม ‎ไปมากเหลือเกินครับ
‎ข้อมูลส่วนตัวของคน 40 ล้านรายรั่วไหล ‎เพราะความประมาทของราอนค่ะ
‎ทำข้อมูลส่วนตัวของคนทั้งประเทศ…
‎ไม่ใช่คนทั้งประเทศนะครับ
‎ประชากรเกาหลีมี 50 ล้านคน
‎พูดว่า 80 เปอร์เซ็นต์ของประชากร ‎ถึงจะถูกครับ
‎ค่ะ ศาลที่เคารพ ฉันจะปรับคำพูดค่ะ
‎ในเมื่อทำข้อมูลส่วนตัว ‎80 เปอร์เซ็นต์ของประชากรรั่วไหล
‎ถ้างั้นต้องจ่ายเท่าไรถึงจะเท่าเทียมคะ
‎- คือว่า… ‎- ข้อมูลส่วนตัวที่รั่วไหลจากกรณีของราอนครั้งนี้
‎ไม่ใช่ข้อมูลส่วนตัวเบื้องต้นเท่านั้นค่ะ
‎ข้อมูลเครดิตและธุรกรรมทางการเงิน ‎ของประชาชน 40 ล้านคน
‎รั่วไหลไปหมดด้วยค่ะ
‎ถึงขั้นนี้แล้ว
‎ยังจะบอกว่าเบี้ยปรับไม่ถึงหนึ่งเปอร์เซ็นต์ ‎ของยอดขาย มันมากเกินและไม่ยุติธรรมเหรอคะ
‎ทัศนคติแบบนี้บ่งบอกถึง ‎ความตระหนักอันต่ำเตี้ยของราอน
‎ที่มีต่อข้อมูลส่วนตัวของผู้ใช้ค่ะ
‎จบเพียงเท่านี้ครับ
‎ในสถานการณ์นี้ความสัมพันธ์ ‎ระหว่างเหตุและผลเป็นสิ่งสำคัญครับ
‎ทราบใช่ไหมครับว่า
‎ค่าปรับทางปกครองกับเบี้ยปรับแตกต่างกัน
‎ไม่ครับ ผมไม่ทราบ
‎การไม่ตั้งค่าไอเดิลไทม์เอาต์ไว้ ‎อยู่ในขอบเขตของค่าปรับทางปกครองครับ
‎อย่างมากสุดก็ไม่เกิน 30 ล้านวอน
‎แต่ถ้าการไม่ตั้งค่าไอเดิลไทม์เอาต์นี่
‎เป็นเหตุให้เกิดการรั่วไหลของข้อมูลส่วนตัว
‎นับแต่นั้น มันจะอยู่ในขอบเขตของเบี้ยปรับ
‎และจำนวนเงินก็จะพุ่งขึ้นเป็นสามเปอร์เซ็นต์ ‎ของยอดขายที่เกี่ยวข้องครับ
‎ครับ
‎เพราะงั้นนะครับ
‎ถ้าเกิดว่าเซิร์ฟเวอร์ของราอน ‎มีการตั้งค่าไอเดิลไทม์เอาต์ไว้
‎คุณว่าจะป้องกันการรั่วไหล ‎ของข้อมูลส่วนตัวได้ไหมครับ
‎"ถ้าเกิดว่าล็อกประตูหน้าบ้านไว้
‎โจรจะขโมยของในบ้านได้หรือเปล่า" ‎เหมือนถามแบบนั้นเลยนะครับ
‎มันก็ขึ้นอยู่กับความสามารถของแฮกเกอร์
‎แต่เราไม่รู้สักหน่อยครับว่าแฮกเกอร์เป็นใคร ‎เพราะยังจับตัวไม่ได้
‎ก็คุณเป็นผู้เชี่ยวชาญไง
‎ถ้าลองสันนิษฐานดูล่ะครับ
‎เรื่องนี้จะตัดสินว่า ‎เป็นค่าปรับทางปกครอง 30 ล้านวอน
‎หรือเบี้ยปรับสามแสนล้านวอนนะครับ
‎อ้อ คุณจินพโย
‎มีคีย์ล็อกเกอร์ในมัลแวร์ ‎ที่ติดตั้งในคอมด้วยใช่ไหม
‎โอ๊ะ
‎ครับ มีครับ
‎คีย์ล็อกเกอร์เหรอคะ
‎ถ้าติดตั้งคีย์ล็อกเกอร์ แฮกเกอร์จะแอบดู ‎สิ่งที่เจ้าของคอมพิวเตอร์พิมพ์ได้ครับ
‎ถ้าคุณจินพโยพิมพ์ไอดีและรหัสผ่าน ‎เพื่อจะเชื่อมต่อเซิร์ฟเวอร์
‎พวกมันก็จะเห็นเหมือนกันครับ
‎ในมุมของแฮกเกอร์ ‎ก็แค่นานหน่อยกว่าจะได้ข้อมูลครับ
‎งั้นแปลว่าต่อให้ตั้งค่าไอเดิลไทม์เอาต์ไว้ ‎ก็ป้องกันการแฮกไม่ได้อยู่ดีเหรอครับ
‎ไม่มีความสัมพันธ์ ‎ระหว่างเหตุและผลของสองสิ่งนั้น
‎ครับ ใช่ครับ
‎คือว่า
‎ผมเพิ่งได้รับสายเมื่อกี้ครับ
‎ผู้ใช้ของเรากำลังเตรียมฟ้องแบบกลุ่มครับ
‎ฟ้องแบบกลุ่มเหรอคะ
‎เห็นว่าจะฟ้องเรียกร้องค่าเสียหาย ‎สำหรับการที่ข้อมูลส่วนตัวรั่วไหลครับ
‎สำนักงานกฎหมายไหนจะว่าความให้เหรอ
‎สำนักงานไหนที่มันว่างมาก ‎จนยอมทำคดีน่าปวดหัวนี่ครับ
‎สำนักงานกฎหมาย
‎แทซานครับ
‎แทซานเหรอครับ
‎ตอนนี้ทางนั้นกำลังรวบรวมคู่ความ ‎ผ่านทางอินเทอร์เน็ตคาเฟ่อยู่ครับ
‎ฉันเจอคาเฟ่ที่ว่าแล้วค่ะ
‎เร็วมากเลย
‎คาเฟ่สร้างขึ้นมาไม่ถึงเดือน
‎แต่มีสมาชิกล้านคนแล้วค่ะ
‎น่าจะวางแผนเรียกค่าเสียหาย ‎100,000 วอนต่อเหยื่อหนึ่งคนค่ะ
‎คุณทนาย เราจะทำยังไงดีครับ
‎ตอนนี้เบี้ยปรับสามแสนล้านไม่ใช่ประเด็นแล้ว
‎ถ้าได้คนเป็นล้านภายในไม่ถึงเดือน
‎ไม่ช้าก็เร็วคงถึง 40 ล้านคนแน่ๆ
‎แล้วถ้าคน 40 ล้านคน ‎เรียกร้องคนละ 100,000 วอน
‎ก็เท่ากับสี่ล้านล้านวอน
‎แบบนั้นเราจบเห่แน่ครับ
‎ราอนจะล้มละลายนะครับ
‎ท่านประธาน ยิ่งในเวลาแบบนี้ ‎ยิ่งต้องใจเย็นเข้าไว้นะครับ
‎คดีข้อมูลส่วนตัวรั่วไหลก็แบบนี้แหละครับ
‎นอกจากความรับผิดชอบตามกฎหมายมหาชน ‎ที่ต้องจ่ายค่าปรับหรือเบี้ยปรับ
‎คุณจะต้องรับผิดชอบตาม "ขอบเขตอำนาจศาล"
‎ผ่านการฟ้องร้องคดีแพ่งด้วยครับ
‎ตอนนี้…
‎"กฎหมายเอกชน" ค่ะ
‎อะไรครับ
‎คุณไม่ได้เน้นเสียงพยางค์หลัง ‎มันจึงหมายถึง "ขอบเขตอำนาจศาล"
‎ถ้าจะพูดถึง "กฎหมายเอกชน" ‎ต้องเน้นเสียงพยางค์หลังค่ะ
‎ถึงจะเขียนเหมือนกัน
‎แต่ความหมายของคำจะเปลี่ยนไปลิบลับ ‎ตามการออกเสียงนะคะ
‎ทนายอูยองอู
‎มันใช่เวลามาบอกเรื่องนั้นกับผมหรือไงครับ
‎จู้จี้เรื่องการออกเสียงอะไรนักหนา
‎- ทนายจางซึงจุนครับ ‎- ครับ
‎ผมขอคุยด้วยสักแป๊บได้ไหมครับ
‎- ออกไปคุยกันข้างนอกนะครับ ‎- ครับ
‎ผมลองสืบมาแล้ว
‎ปรากฏว่าเขาทำกิจกรรมกับ ‎สมาคมศิษย์เก่าม.ฮานามายาวนานเลยครับ
‎ใครนะครับ
‎ผู้พิพากษาของเราน่ะครับ
‎อ๋อ ครับๆ ม.ฮานา ใช่ครับ
‎เราใช้ประโยชน์จากเรื่องนั้นได้ไหมครับ
‎อะไรนะครับ
‎ในแวดวงคนทำธุรกิจ ‎มีวัฒนธรรมเลี้ยงอาหารกันครับ
‎ถ้าเกิดว่าในแวดวงกฎหมาย ‎ไม่ได้ต่างกันมากนัก
‎ผมคิดว่าเราน่าจะได้ประโยชน์ ‎จากเรื่องนั้นสักนิดก็ยังดี
‎อ๋อ
‎ครับ ใช่ครับ
‎"ราอนที่รักษาข้อมูลส่วนตัว ‎ของลูกค้า 40 ล้านคนไว้ไม่ได้
‎ยื่นฟ้องเรื่องเบี้ยปรับ
‎ซึ่งเป็นเพียงหนึ่งเปอร์เซ็นต์ของยอดขาย"
‎"ข้อเท็จจริงดังกล่าวนี้
‎แสดงให้เห็นถึงระดับความตระหนักอันย่ำแย่ ‎ของราอนที่มีต่อข้อมูลส่วนตัวของลูกค้า"
‎พระเจ้าช่วย
‎รู้ไหมคะว่ามีบทความแบบนี้ ‎ผุดขึ้นมาเท่าไรแล้ว
‎ขืนเป็นแบบนี้ เท่ากับขึ้นศาล ‎เพื่อให้ลูกความโดนรุมสาปน่ะสิ
‎ผมขอโทษครับ
‎คอมเมนต์ยิ่งหนักเข้าไปใหญ่ค่ะ
‎"ทำเงินได้ปีละ 30 ล้านล้านต่อปี ‎แต่งอแงว่า 3 แสนล้านเยอะเนี่ยนะ"
‎"ปล่อยให้ข้อมูลส่วนตัวของคนทั้งประเทศหลุด
‎แต่ทำเป็นสวมบทเหยื่อว่าโดนแฮก"
‎คุณว่าความอีท่าไหน ‎ความเห็นคนส่วนใหญ่ถึงเป็นแบบนี้คะ
‎จากเบี้ยปรับที่เคยไม่เกิน 100 ล้านวอน ‎ในคดีที่คล้ายกัน
‎คราวนี้กลับพุ่งสูงขึ้นเป็นสามแสนล้านวอนครับ
‎เราเลยชี้ให้เห็นถึงการใช้อำนาจในทางมิชอบ ‎และการกระทำเกินกว่าเหตุของกสทช.
‎แล้วก็ยกประเด็นความเท่าเทียม
‎เราจะหาวิธีอื่นครับ
‎วิธีอื่นคืออะไรคะ
‎เราคิดที่จะอ้างว่าไม่มี
‎ความสัมพันธ์ระหว่างเหตุและผลโดยตรง
‎ระหว่างที่มาในการลงโทษของกสทช. ‎กับการแฮกครับ
‎รู้ใช่ไหมคะว่าที่สำคัญกว่านั้น ‎ในรอบสองนี้คือ
‎แทซานกำลังเตรียมการฟ้องแบบกลุ่มนั่น
‎ครับ ผมทราบครับ
‎เราต้องชนะการฟ้องนี้ให้ได้
‎ถึงจะได้เปรียบในการฟ้องแบบกลุ่มค่ะ
‎ลำพังแทซานเสนอหน้าเป็นตัวแทน ‎ให้ประชาชน 40 ล้านคน ฉันก็ยี้พอแล้ว
‎ถ้าเกิดว่าเราแพ้ในการต่อสู้นั้นอีกล่ะ
‎เราอย่าให้เหตุการณ์นั้น ‎เกิดขึ้นจริงเลยดีกว่า เนอะ
‎ครับ ท่านประธาน
‎ผมจะไม่ยอมให้เกิดเหตุการณ์นั้นเด็ดขาด
‎ไม่ว่าต้องใช้หนทางไหน
‎เราก็จะชนะให้ได้ครับ
‎จะเน้นเสียงหรือไม่แล้วมันสำคัญพันพรือ
‎มันสำคัญตรงไหนนิ
‎ฮะ
‎ว้าว ทนายชเวซูยอน ‎สำเนียงถิ่นไฟลุกเชียวนะครับ
‎จะออกเสียงยังไงก็เถอะ ‎แค่ฟังรู้เรื่องก็จบไหม
‎เธอจะขยี้ให้มันเป็นเรื่องใหญ่ทำไม
‎สถานการณ์มันต่างจาก ‎ตอนทำงานกับทนายจองมยองซอกนะ
‎สถานการณ์ต่างกันเหรอ
‎ต่างสิครับ ต่างเลยแหละ
‎ก็กับทนายอู ทนายจองมยองซอกเขา…
‎เอ่อ…
‎ใจกว้างไงครับ
‎ถึงคุณจะพูดอะไรแปลกๆ ‎เขาก็ปล่อยผ่านและยอมรับได้หมด
‎"อย่าพูดทั้งที่ไม่ได้ถาม
‎อย่าทำทั้งที่ไม่ได้สั่ง"
‎ใช่ไง ก็รู้ดีนี่
‎ทำให้ได้แบบนั้นพอ
‎(ทนายจางซึงจุน)
‎ครับ คุณทนาย
‎ครับ ได้เลยครับ
‎ครับผม
‎- จะไปไหนคะ ‎- ฮะ
‎เขาเรียกผมไปคุยครับ
‎ทนายควอนมินอูคนเดียวเหรอคะ
‎- ครับ ‎- ทำไมคะ
‎ไม่รู้ครับ ผมต้องไปก่อนสิถึงจะรู้
‎ประมาณนี้พอไหวไหมครับ
‎ผมควรจะจองห้องไว้ด้วยหรือเปล่านะ
‎เริ่มเบาๆ ก่อนเถอะครับ
‎คนเรามีรสนิยมต่างกัน
‎บางคนก็ไม่สะดวกใจให้เปิดห้องนะครับ
‎อ้อครับ
‎ถ้างั้น
‎อันนี้อย่าเพิ่งให้วันนี้จะดีกว่าใช่ไหมครับ
‎เอ่อ คือว่า…
‎เอาเป็นว่าดูสถานการณ์ไปก่อน
‎ครับ
‎ห้องนี้ค่ะ
‎นี่คุณทำอะไรของคุณครับ
‎ผู้พิพากษา อย่างที่ผมบอกไป…
‎ไหนว่ามีรุ่นน้องม.ฮานาที่กำลังลำบากไงครับ
‎คุณบอกว่าให้ผมมาให้คำปรึกษา ‎ทางกฎหมายเผินๆ ไม่ใช่หรือไง
‎เห็นผมเป็นตัวอะไร ‎ถึงได้วางแผนทำเรื่องแบบนี้
‎รุ่นพี่ครับ ผมคือรุ่นน้องม.ฮานา ‎ที่กำลังลำบากจริงๆ
‎แค่ห้านาทีก็พอครับ ได้โปรด…
‎ได้โปรดฟังผมหน่อยนะครับ
‎นี่คือการพยายามขอให้ทุจริต ‎อย่างชัดเจนครับ
‎ดีใจซะเถอะที่ผมไม่เอาเรื่อง
‎อย่าทำแบบนี้อีกนะครับ
‎รุ่นพี่ครับ
‎รุ่นพี่
‎ผู้พิพากษาครับ
‎เฮ้อ
‎ผู้พิพากษา
‎คุณทนาย
‎ทีนี้ผมจะทำยังไงดี
‎ผมควรทำยังไงดีครับ
‎โจทก์
‎มีอะไรจะกล่าวอ้างเพิ่มเติมไหมครับ
‎คราวนี้
‎ให้ทนายชเวซูยอนลงมือนะครับ
‎อ้อ ค่ะ
‎เรายอมรับว่าโจทก์ ‎ไม่ได้ตั้งค่าไอเดิลไทม์เอาต์
‎กล่าวคือ ไม่ได้จำกัดเวลาสูงสุด ‎ในการเชื่อมต่อเซิร์ฟเวอร์ไว้ค่ะ
‎แต่นี่เป็นเพียงการฝ่าฝืนระเบียบปฏิบัติเท่านั้น
‎จึงควรเรียกเก็บค่าปรับทางปกครอง ‎ไม่เกิน 30 ล้านวอน
‎ไม่ใช่เรียกเก็บเบี้ยปรับตั้งสามแสนล้านวอนค่ะ
‎เพราะระหว่าง ‎การตั้งค่าไอเดิลไทม์เอาต์กับการแฮก
‎ไม่มีความสัมพันธ์ระหว่างเหตุและผลค่ะ
‎ไม่มีความสัมพันธ์ ‎ระหว่างเหตุและผลเหรอครับ
‎ค่ะ ศาลที่เคารพ
‎ในบรรดามัลแวร์ที่แฮกเกอร์ติดตั้งไว้ ‎ในคอมพิวเตอร์ของคุณชเวจินพโย
‎มีคีย์ล็อกเกอร์อยู่ด้วยค่ะ
‎แฮกเกอร์จะสามารถแอบดูข้อความทั้งหมด ‎ที่คุณชเวจินพโยพิมพ์ด้วยคีย์บอร์ด
‎ผ่านทางเจ้าคีย์ล็อกเกอร์นี้
‎ไม่ช้าก็เร็ว แฮกเกอร์ก็จะรู้แม้แต่ไอดีกับรหัสผ่าน
‎เพื่อเชื่อมต่อเซิร์ฟเวอร์นี้ค่ะ
‎แปลว่าสุดท้ายแล้ว
‎ถึงโจทก์จะจำกัดเวลาสูงสุด ‎ในการเชื่อมต่อเซิร์ฟเวอร์ไว้
‎ก็จะไม่สามารถป้องกันการรั่วไหล ‎ของข้อมูลส่วนตัวผู้ใช้ได้ค่ะ
‎จำเลยคิดยังไง ‎กับการกล่าวอ้างของโจทก์ครับ
‎แม้ว่าการจำกัดเวลาสูงสุดในการเชื่อมต่อ
‎กับการรั่วไหลของข้อมูลส่วนตัว ‎ไม่สัมพันธ์กันก็ไม่สำคัญค่ะ
‎จะมีความสัมพันธ์ระหว่างเหตุและผลหรือไม่
‎ราอนก็ยังคงถูกเรียกเบี้ยปรับอยู่ดีค่ะ
‎- คะ ‎- ไม่สัมพันธ์กันก็ไม่สำคัญเหรอ
‎ทำไมล่ะครับ
‎เพราะวันที่แฮกเกอร์ ‎เจาะเข้าเซิร์ฟเวอร์ของราอน
‎และปล่อยข้อมูลส่วนตัวของผู้ใช้ ‎คือวันที่ 19 มกราคม 2022
‎ซึ่งเป็นวันที่มีการแก้ไขพ.ร.บ.ข้อมูล ‎และเครือข่ายการสื่อสารแล้วค่ะ
‎พ.ร.บ.ส่งเสริมการใช้เครือข่าย ‎สารสนเทศและการสื่อสาร
‎และการคุ้มครองข้อมูล
‎มาตรา 64-3 วรรค 1 ข้อ 6
‎ก่อนมีการแก้ไข ระบุไว้ดังนี้ค่ะ
‎"ในกรณีที่ไม่มีมาตรการปกป้องข้อมูลส่วนตัว
‎จนทำให้ข้อมูลส่วนตัวของผู้ใช้
‎สูญหาย ถูกขโมย รั่วไหล ถูกปลอมแปลง ‎ปรับเปลี่ยน หรือเสียหาย"
‎ก็ทราบดีนี่คะ
‎งั้นทราบด้วยไหมคะ ‎ว่ามันถูกแก้ไขให้เป็นยังไง
‎"ในกรณีที่ข้อมูลส่วนตัวของผู้ใช้
‎สูญหาย ถูกขโมย รั่วไหล ถูกปลอมแปลง ‎ปรับเปลี่ยน หรือเสียหาย
‎แล้วไม่มีมาตรการปกป้องข้อมูลส่วนตัว"
‎มันเปลี่ยนไปตรงไหนครับ
‎ก็แค่เปลี่ยนลำดับถ้อยคำเองไม่ใช่เหรอครับ
‎ไม่ใช่ค่ะ
‎ก่อนมีการแก้ไข
‎กรณีที่ไม่มีมาตรการปกป้องข้อมูลส่วนตัว
‎จนทำให้ข้อมูลส่วนตัวของผู้ใช้รั่วไหล
‎จะมีการเรียกเก็บเบี้ยปรับ
‎จึงชัดเจนว่าการไม่มีมาตรการ ‎ต้องเป็นสาเหตุของการรั่วไหลค่ะ
‎กลับกัน ข้อกฎหมายที่ถูกแก้ไขระบุว่า
‎ในกรณีที่ข้อมูลส่วนตัวของผู้ใช้รั่วไหล
‎แล้วไม่มีการนำมาตรการ ‎ป้องกันข้อมูลส่วนตัวมาใช้
‎จะมีการเรียกเก็บเบี้ยปรับค่ะ
‎ดังนั้น ถ้าผลลัพธ์ของการรั่วไหล ‎กับการไม่มีมาตรการเป็นที่ยอมรับ
‎ความสัมพันธ์ของทั้งสองอย่างก็ไม่สำคัญค่ะ
‎ที่ทนายจำเลยชี้ให้เห็นถูกต้องแล้วครับ
‎ศาลเองก็จะระมัดระวัง ‎ในการตีความข้อกฎหมายยิ่งขึ้นครับ
‎ศาลที่เคารพ
‎ผู้ใช้นับล้านลบบัญชีราอนอยู่ทุกวันครับ
‎ในคาเฟ่ออนไลน์ที่เตรียมการฟ้องแบบกลุ่ม
‎มีสมาชิกเกินสิบล้านรายแล้วครับ
‎ลูกค้าของเราลดลง ‎ในขณะที่ค่าเสียหายที่ต้องจ่ายเพิ่มขึ้น
‎เบี้ยปรับสามแสนล้านวอนเหรอครับ
‎แค่ไม่ได้ตั้งค่าไอเดิลไทม์เอาต์อย่างเดียว ‎มันผิดมหันต์เลยเหรอครับ
‎เรา…
‎เราต้อง…
‎ชดใช้ในราคาแพงขนาดนี้เลยเหรอครับ
‎เอาเป็นว่าใจเย็นๆ ก่อน…
‎ไม่มีบริษัทไหนที่ทำสุดฝีมือ ‎เพื่อให้ลูกค้าพึงพอใจเท่าราอนแล้วครับ
‎เราจะเอาอะไรไปขวางแฮกเกอร์ ‎ที่มุ่งมั่นจะเจาะข้อมูลได้ล่ะครับ
‎การถูกตราหน้าว่าทำข้อมูลส่วนตัว
‎ของคนทั้งประเทศรั่วไหล ‎และล้มลงทั้งอย่างนี้…
‎มันไม่ยุติธรรมครับ
‎ผม
‎ผมรู้สึกว่ามัน…
‎ไม่ยุติธรรมเอาซะเลยครับ
‎แบอินชอล
‎เฮ้ย นายกลืนอะไรเข้าไป
‎คายออกมาสิวะ เฮ้ย แบอินชอล
‎เป็นอะไรไป อินชอล
‎แบอินชอล
‎ช่วยด้วย
‎อินชอล
‎แบอินชอล
‎ช่วยด้วย ช่วยด้วยครับ
‎ทำอะไรสักอย่างสิ เร็ว
‎อินชอล เป็นอะไร
‎ไอ้นี่ คายสิวะ
‎ใครก็ได้ช่วยทีครับ
‎เรียกรถฉุกเฉินหน่อยครับ
‎นี่ อินชอล
‎เป็นอะไรไหมครับ
‎ช่วยหน่อยครับ
‎อินชอล…
‎เราให้การรักษา ‎ที่จำเป็นในตอนนี้หมดแล้วนะคะ
‎เราจะติดตามอาการคนไข้เรื่อยๆ ค่ะ
‎ครับ ผมขออยู่ต่ออีกหน่อยได้ไหมครับ
‎พ่อแม่อินชอลยังมาไม่ถึงเลย
‎จะทิ้งเขาไว้คนเดียว ‎ผมก็ไม่ค่อยสบายใจครับ
‎ยังไงฉันกับพยาบาล ‎ก็อยู่ใกล้ๆ คนไข้อยู่แล้ว
‎ยังเหลือเวลาเยี่ยม อยู่ต่ออีกหน่อยก็ได้ค่ะ
‎(แผนกผู้ป่วยวิกฤต)
‎อาการคุณแบอินชอลเป็นยังไงบ้างครับ
‎พวกคุณคือทนายที่ดูแลคดีของคนไข้ใช่ไหมคะ
‎เราให้ยาแก้พิษไปแล้วค่ะ
‎แต่เขากลืนไซยาไนด์เข้าไป ‎ในปริมาณที่เยอะมาก
‎เรื่องการฟื้นตัว ‎เราคงต้องเฝ้าดูอาการเขาต่อค่ะ
‎ส่วนรายละเอียดอื่นๆ ‎ไว้ฉันจะอธิบายเมื่อครอบครัวเขามานะคะ
‎ขอบคุณครับ
‎คุณจุนโฮ คุณบอกว่าข้างนอก ‎นักข่าวมากันเพียบใช่ไหมครับ
‎ครับ
‎ถ้างั้นคุณจุนโฮต้องออกไปก่อน ‎แล้วขับรถมาที่ประตูหน้าแล้วล่ะ
‎เราจะได้ขึ้นรถออกไป ‎โดยที่ไม่ถูกพวกนักข่าวรั้งไว้
‎ครับ รับทราบครับ
‎เราก็ไปบ้างเถอะ
‎ครับ
‎นักข่าวพวกนั้นรอเราอยู่เหรอคะ
‎น่าจะรอข่าวคราวของซีอีโอราอน ‎มากกว่ารอเรานะครับ
‎ในเวลาแบบนี้ เราควรทำยังไงเหรอคะ
‎จะทำยังไงได้ล่ะครับ
‎ก็ต้องรูดซิปปากให้สนิท ‎อย่าพูดอะไรสักคำเดียว
‎เอาล่ะ
‎ไปกันครับ
‎หือ ครับ
‎ทนายที่ดูแลคดีให้ราอนใช่ไหมครับ
‎อาการคุณแบอินชอลเป็นยังไงบ้าง
‎เมื่อไหร่จะพิจารณาคดีต่อครับ
‎คุณแบอินชอลกลืนยาพิษจริงไหมคะ
‎เขานำยาพิษเข้าไปในศาลได้ยังไงคะ
‎ยาพิษที่คุณแบอินชอลกลืนเข้าไป ‎คืออะไรกันแน่ครับ
‎- พูดอะไรหน่อยครับ ‎- เขาฟื้นหรือยัง
‎ขึ้นมาครับ
‎โทษทีนะคะ ขอทางหน่อยค่ะ
‎- โทษทีนะคะ ‎- ขอทางหน่อยครับ
‎- ขอทางหน่อยค่ะ ‎- ขอทาง…
‎- พูดอะไรหน่อยค่ะ ‎- คุณทนาย
‎- อ้าว ‎- ทางนี้ครับ เร็วเข้า เร็ว
‎- นี่ เฮ้ยๆ อะไรน่ะ ‎- โอ๊ะ
‎- อ้าว ‎- ออกรถเลย
‎แล้วคุณทนายคนอื่นล่ะครับ
‎ทนายพวกนั้นชวดแล้ว เร็วสิ ออกรถเลย
‎- แล้วเราล่ะ ‎- เราอยู่นี่
‎ทนายจางซึงจุน
‎อีจุนโฮ
‎แล้วเราล่ะคะ
‎น่าเกลียดนะคะ
‎- ไปครับ ‎- ทรยศชัดๆ
‎ขอทางหน่อยสิครับ
‎หยุดนะ
‎ขอโทษนะครับ ขอทางครับ
‎ก๊อกๆ
‎กับแกล้มได้แล้วครับ
‎ว่าแต่ทำไมลูกค้ามีแค่เราล่ะครับ
‎คุณสามคนจะได้คุยกันตามสบายไง
‎เรียกว่าน้ำใจสุดพิเศษของขนดก ‎ที่มีให้ลูกค้าประจำ
‎ปกติที่นี่ไม่มีลูกค้าอยู่แล้วค่ะ ยกเว้นนาง
‎แต่แปลกแฮะ
‎อ๊ะ ร้อน อร่อยหมดเลยนะ
‎โดยเฉพาะซุปปลาแผ่น
‎- อุ๊ย เถ้าแก่ขนดก ‎- อือ
‎เขาว่าซุปปลาแผ่นอร่อย ขอเสียงหน่อย
‎ถ้างั้นอันนี้ฟรี
‎แถมอันที่แพงกว่าเมนูหลักฟรีๆ ไปเลย
‎เดี๋ยวแถมให้อีก
‎ดี๊ด๊าใหญ่
‎นี่ คือ…
‎จะว่าไป คราวก่อนทนายจางซึงจุนว่าไงเหรอคะ ‎ตอนที่เรียกทนายควอนมินอูออกไปคนเดียวน่ะ
‎คราวก่อนน่ะเหรอครับ
‎ก็ไม่มีอะไรมากนะครับ
‎จริงเหรอคะ
‎ไอ้ฉันก็นึกว่าพวกเด็กเก่าม.ฮานา ‎รวมหัวกันวางอุบายอะไรซะอีก
‎โอ้โฮ ทนายชเวซูยอนนี่นะ ‎อคติสูงเสียดฟ้าเลย
‎ทีพวกศิษย์เก่าม.โซล ‎สุมหัวกัน กลับไม่เป็นไร
‎แต่พอเป็นศิษย์เก่าม.ฮานา ‎แปลว่าวางอุบายเหรอ
‎สุมหัวอะไร ใครสุมหัวไม่ทราบ
‎ก็เมื่อกี้…
‎ความสัมพันธ์ระหว่างเหตุและผล ‎คือหลักสำคัญของกฎหมาย
‎นี่พูดเรื่องคดีอยู่เหรอ
‎"ประมวลกฎหมายอาญา มาตรา 17 ‎ความสัมพันธ์ระหว่างเหตุและผล"
‎"เมื่อการกระทำใดไม่สัมพันธ์กับความอันตราย ‎ที่เป็นองค์ประกอบของอาชญากรรม
‎ก็จะไม่อาจลงโทษสำหรับผลลัพธ์นั้นได้"
‎อันนั้นไม่เฉพาะแค่กฎหมายอาญา ‎แต่กฎหมายแพ่งก็ด้วย
‎ถ้างั้น การลงโทษทางปกครอง ‎ก็ควรเป็นเหมือนกัน
‎การลงโทษราอนสถานหนักด้วยเบี้ยปรับ
‎แม้ว่าการกระทำของราอน ‎และการรั่วไหลของข้อมูลไม่สัมพันธ์กัน
‎ไม่สอดคล้องตามหลักของกฎหมาย
‎แต่ถึงเราจะค้านหัวชนฝายังไง ‎ถ้าอีกฝ่ายบอกว่า
‎"การพิจารณาคดีนี้ไม่ใช่เพื่อโต้เถียง
‎เรื่องความยุติธรรมของพ.ร.บ. ‎ข้อมูลและเครือข่ายการสื่อสาร"
‎เราก็เถียงไม่ออกนะครับ
‎เราไม่ได้ยื่นคำร้องให้ศาลพิจารณา ‎การละเมิดรัฐธรรมนูญสักหน่อย
‎นั่นน่ะสิ
‎แฮกเกอร์นั่นก็ดันมาแฮกวันนั้นเฉย
‎ถ้าเร็วกว่านั้นสักวัน ‎คงจบด้วยค่าปรับทางปกครองแล้วแท้ๆ
‎"เร็วกว่านั้นสักวัน" เหรอ
‎พ.ร.บ.ข้อมูลและเครือข่ายการสื่อสาร ‎มาตรา 64-3 วรรค 1 ข้อ 6
‎ถูกแก้ไขเมื่อวันที่ 19 มกราคม 2022
‎วันที่แฮกเกอร์เจาะเซิร์ฟเวอร์ของราอน ‎และขโมยข้อมูลส่วนตัวของผู้ใช้
‎ก็คือวันที่ 19 มกราคม 2022 ด้วย
‎อือ แล้วไง มันทำไมเหรอ
‎แฮกเกอร์ส่งเมลหาคุณชเวจินพโย ‎เมื่อวันที่เท่าไรนะ
‎วันที่ 18 มกราคม 2022 เวลา 23:14 น.
‎และคุณชเวจินพโย ‎ก็เช็กอีเมลแล้วดาวน์โหลดไฟล์แนบ
‎วันที่ 18 มกราคม 2022 เวลา 23:48 น.
‎เดี๋ยวนะ งั้นนี่ก็…
‎การแฮกเริ่มขึ้น
‎ก่อนที่พ.ร.บ.ข้อมูลและเครือข่ายการสื่อสาร ‎จะถูกแก้ไขหนึ่งวันค่ะ
‎พูดอะไรเหมือนมุกเด็กเล่นไปได้ครับ ฮะ
‎แค่นี้ผู้พิพากษาก็เหม็นขี้หน้าเราอยู่แล้ว
‎จะให้ผมเล่นลิ้นพูดเรื่องเหลวไหล ‎แบบนั้นอีกเนี่ยนะครับ
‎ไม่ใช่การเล่นลิ้นพูดเรื่องเหลวไหลนะคะ
‎ตามกฎหมายพื้นฐานว่าด้วยการบริหารรัฐกิจ ‎มาตรา 14 วรรค 1
‎สามารถขอให้ลงโทษ
‎ตามกฎหมายในขณะที่มีการฝ่าฝืนได้นะคะ
‎ผมเองก็รู้กฎหมายพื้นฐาน ‎ว่าด้วยการบริหารรัฐกิจ มาตรา 14 วรรค 1
‎แต่มันใช้กับข้อเท็จจริง
‎ที่เสร็จสิ้นหรือจบลง ‎ก่อนมีการบังคับใช้กฎหมายใหม่ไงครับ
‎ในกรณีของราอน
‎การแฮกเริ่มต้นขึ้น ‎ก่อนมีการบังคับใช้กฎหมายใหม่หรือเปล่าไม่รู้
‎แต่การรั่วไหลของข้อมูลส่วนตัว ‎สิ้นสุดหลังจากนั้นไม่ใช่เหรอครับ
‎ถูกไหม
‎แต่ก็มีช่องทางให้แย้งได้นะคะ
‎ตามกฎหมายพื้นฐานว่าด้วยการบริหารรัฐกิจ ‎มาตรา 14 วรรค 3
‎แม้ในกรณีที่ต้องใช้กฎหมายฉบับก่อนแก้ไข
‎แต่หากบทลงโทษเบาลง ‎เนื่องจากกฎหมายฉบับใหม่
‎เมื่อนั้นให้ใช้กฎหมายใหม่ค่ะ
‎ในกรณีของราอน ‎การใช้กฎหมายฉบับก่อนแก้ไข
‎เอื้อประโยชน์ต่อโจทก์กว่ามาก
‎ดังนั้น ส่วนที่ปรับได้ตามคำพิพากษา…
‎โว้ย พอสักทีเถอะ
‎ทนายอูยองอู
‎รู้กฎหมายดีนักหรือไงครับ ฮะ
‎ทำตัวลำพองพยายามสั่งสอนใครอยู่ไม่ทราบ
‎ถ้าวิเศษวิโสขนาดนั้นก็เชิญฉายเดี่ยวเลยสิ
‎นับแต่วันนี้ ‎ทนายอูยองอูห้ามยุ่งกับคดีนี้ครับ
‎ยืนอยู่ทำไม ออกไปเดี๋ยวนี้
‎คือว่า ทนายจางซึงจุนคะ
‎คือวงคือว่าอะไร
‎ผมนี่แหละจางซึงจุน มีปัญหาอะไร
‎ไม่มีอะไรครับ
‎เราก็ขอตัวนะครับ
‎แต่…
‎เป็นอะไรคะ
‎ถ้าอยากประจบเขา ก็เชิญคนเดียวเลยค่ะ
‎มาห้ามไม่ให้ฉันพูดทำไม
‎ทนายความที่เราจะได้ร่วมงาน ‎ในอนาคตไม่ได้เหมือน
‎ทนายจองมยองซอกทุกคนนะครับ
‎ต้องเรียนรู้ที่จะปรับตัวตามสไตล์สิ
‎เชิญทนายควอนมินอูเรียนรู้ไปเถอะค่ะ
‎ยองอูถูกเฉดหัวออกมา ‎ด้วยเหตุผลที่ไม่เข้าท่าเลย
‎ทนายอูยองอูแตกต่างจากเรา
‎ยังดูไม่ออกอีกเหรอครับ
‎อะไรนะคะ
‎ทนายอูยองอู
‎คืออัจฉริยะครับ
‎ต่อให้เธอทำอะไรตามอำเภอใจ ‎แล้วโดนไล่ออกมาแบบนั้น
‎คนก็จะคิดว่านั่นคือความดื้อรั้น ‎ของอัจฉริยะและเข้าใจเธอ
‎แต่เราไม่ใช่ครับ
‎ขืนเราทำตัวเหมือนทนายอู
‎เราจะกลายเป็นรุ่นน้อง ‎ที่ปรับตัวเข้าหารุ่นพี่ไม่ได้
‎และเป็นคนที่ร่วมงานด้วยยากครับ
‎ที่คุณพูดมันก็ถูก
‎ถูกซะจนน่าหมั่นไส้
‎แต่คุณช่วยแกล้งโง่บ้างไม่ได้เหรอคะ
‎"โง่" เหรอ
‎เพื่อเพื่อนร่วมงาน
‎เพื่อสิ่งที่คุณเชื่อว่ามันถูกต้อง
‎วางการเอาตัวรอด ‎และเกมการเมืองไว้ก่อน
‎แล้วกล้าเหมือนคนโง่บ้างไม่ได้เหรอคะ
‎ทำไม…
‎ทำไมผมต้องทำแบบนั้นด้วยล่ะครับ
‎ก็เพราะว่า…
‎เพราะฉันชอบผู้ชายแบบนั้นไงคะ
‎คุณทนาย
‎ค่ะ
‎ทำไมเราไปกันไม่ได้ล่ะครับ
‎ทำไมเราต้องเลิกกันด้วย
‎ผมคิดมาตลอด
‎แต่ผมไม่รู้เหตุผลเลยครับ
‎ฉัน…
‎ไม่แน่ใจว่าฉันคือคนที่ทำให้คุณอีจุนโฮ
‎มีความสุขได้หรือเปล่าค่ะ
‎ฉันรู้สึกเหมือนฉันเป็นแค่ ‎คนที่คุณอีจุนโฮต้องคอยดูแลค่ะ
‎นี่คุณ…
‎ได้ยินที่พี่สาวผม
‎พูดกับผมเหรอครับ
‎เป็นเพราะแบบนั้นเหรอครับ
‎คุณทนายครับ ผมน่ะ
‎แค่ได้อยู่กับคุณผมก็มีความสุขแล้ว
‎ผมจะมีความสุขได้ ‎ก็ต่อเมื่อมีคุณทนายอยู่ด้วยครับ
‎แต่ว่าเวลาที่อยู่กับฉัน
‎คุณไม่เคยรู้สึกเหงาบ้างเหรอคะ
‎ในความคิดฉัน มีแต่ตัวเองเต็มไปหมด
‎ฉันเลยทำให้คนใกล้ตัวรู้สึกเหงาค่ะ
‎ฉันไม่รู้ตัวว่าฉันทำแบบนั้นตอนไหนหรือทำไม
‎ไม่รู้ด้วยซ้ำว่าต้องทำยังไงถึงจะหยุดได้
‎ฉัน…
‎ชอบคุณอีจุนโฮ
‎แต่ว่าฉัน
‎ไม่มั่นใจว่าจะทำให้คุณอีจุนโฮ…
‎ไม่เหงาได้ค่ะ
‎ทำอะไรอยู่ตรงนั้นครับ
‎ฉันว่าจะบอกลายองอูก่อนไปน่ะค่ะ
‎บอกลาเหรอ
‎บอกว่า "ขอตัวไปว่าความ ‎โดยไม่มีเธอก่อนนะ" เหรอครับ
‎จะไปไหนก็ไปเหอะค่ะ ‎ใครจะลาใครก็ไม่ต้องมาจุ้น
‎รีบๆ มานะครับ มัวอืดอาดเดี๋ยวจะสาย
‎ค่ะ
‎อูยองอู
‎ฉันไปก่อนนะ วันนี้มีว่าความคดีราอนไง
‎อือ
‎ขากลับให้ฉันซื้ออะไรมาไหม
‎วันนี้เอาเป็นคิมบับชเวซูยอน ‎แทนคิมบับอูยองอูดีไหม
‎คิมบับชเวซูยอนไม่มีจริงสักหน่อยนี่
‎ก็ไม่มีแหละ
‎ฉันไปนะ
‎อือ
‎ยิ่งไปกว่านั้น
‎ความจริงที่ว่าเหยื่อกำลังเตรียมการ ‎ยื่นฟ้องครั้งใหญ่
‎คือความกดดันทางจิตใจ ‎ที่ยากเกินกว่าโจทก์จะรับไหวครับ
‎แน่นอนว่า
‎ในคดีข้อมูลส่วนตัวรั่วไหล ‎จะต้องมีการรับผิดชอบ
‎ทั้งตามกฎหมายมหาชน ‎และ "ขอบเขตอำนาจศาล"…
‎"กฎหมายเอกชน" ครับ
‎อะไรนะครับ
‎เวลาจะพูดถึง "กฎหมายเอกชน"
‎ต้องเน้นเสียงพยางค์หลังสิครับ
‎ถ้าออกเสียงผิด ‎ความหมายจะต่างกันลิบลับเลยนะครับ
‎ครับ
‎ต่อเลยครับ
‎ครับ
‎เมื่อกี้ผมออกเสียง…
‎ไม่มีอะไรครับ
‎ขอโทษครับ
‎ผมจะแก้ไขครับ
‎ขอโทษนะครับ
‎ศาลที่เคารพคะ
‎พ.ร.บ.ข้อมูลและเครือข่ายการสื่อสาร
‎มาตรา 64-3 วรรค 1 ข้อ 6
‎ถูกแก้ไขเมื่อวันที่ 19 มกราคม 2022 ค่ะ
‎และแฮกเกอร์เจาะเข้าเซิร์ฟเวอร์ ‎ของโจทก์ในวันเดียวกันค่ะ
‎แต่วันที่แฮกเกอร์ส่งอีเมลที่พ่วงมัลแวร์
‎ให้ผู้ดูแลฐานข้อมูล คุณชเวจินพโย
‎คือวันที่ 18 มกราคม 2022 ‎ซึ่งเป็นหนึ่งวันก่อนหน้าค่ะ
‎แล้วยังไงครับ
‎คุณกำลังจะสื่ออะไรครับ
‎ฉันกำลังสื่อว่าการแฮกเริ่มขึ้น
‎หนึ่งวันก่อนที่พ.ร.บ.ข้อมูล ‎และเครือข่ายการสื่อสารจะถูกแก้ไขค่ะ
‎ตามกฎหมายพื้นฐาน ‎ว่าด้วยการบริหารรัฐกิจ มาตรา 14
‎กฎหมายใหม่ใช้ไม่ได้กับข้อเท็จจริง ‎ที่เสร็จสิ้นหรือจบลง
‎ก่อนที่จะมีการบังคับใช้กฎหมายนั้น
‎ดังนั้นโจทก์
‎ต้องจ่ายค่าปรับทางปกครองไม่ใช่เบี้ยปรับ
‎ตามพ.ร.บ.ข้อมูล ‎และเครือข่ายการสื่อสารฉบับก่อนแก้ไขค่ะ
‎ทนายชเวซูยอน ทำอะไรของคุณครับ
‎ไม่เห็นเหรอว่าผมกำลังกล่าวปิดอยู่
‎พอเถอะครับ คิดว่าทนายอูจะดีใจ ‎ที่คุณทำแบบนี้เหรอ
‎ฉันไม่ได้ทำเพราะยองอูค่ะ
‎ฉันทำเพราะคิดว่าควรทำ
‎ศาลที่เคารพ การแฮกอาจจะเริ่มต้น ‎ในวันที่ 18 มกราคมจริง
‎แต่การรั่วไหลของข้อมูลส่วนตัว ‎เกิดขึ้นในวันที่ 19 มกราคม
‎ซึ่งพ.ร.บ.ข้อมูลและเครือข่ายการสื่อสาร ‎ฉบับแก้ไขถูกบังคับใช้แล้วค่ะ
‎ทนายจำเลยใช้เกณฑ์อะไรแบ่ง
‎ว่าแค่ไหนคือการแฮก ‎แค่ไหนคือการรั่วไหลของข้อมูลส่วนตัวคะ
‎นับแต่วินาทีที่โจรบุกเข้าบ้าน ‎ก็เท่ากับเกิดการโจรกรรมแล้วไม่ใช่เหรอคะ
‎ชเวซูยอน
‎ถ้าอ้าปากพูดอีกคำ ‎ผมจะตัดคุณออกจากคดีนี้ เข้าใจนะครับ
‎ศาลที่เคารพ กฎหมายพื้นฐาน ‎ว่าด้วยการบริหารรัฐกิจ มาตรา 14
‎ที่ทนายโจทก์ยกมาเพื่อโต้แย้ง
‎ใช้เฉพาะกับข้อเท็จจริง
‎ที่เสร็จสิ้นหรือจบลงแล้ว ‎ก่อนที่จะมีการบังคับใช้กฎหมายใหม่ค่ะ
‎ได้โปรดตัดสินโดยพิจารณาจากช่วงเวลา
‎ที่การรั่วไหล่ของข้อมูลสิ้นสุด ‎ไม่ใช่ช่วงเวลาที่การแฮกเริ่มขึ้นค่ะ
‎ศาล…
‎ปล่อยค่ะ
‎ตามกฎหมายพื้นฐานว่าด้วยการบริหารรัฐกิจ ‎มาตรา 14 วรรค 3
‎แม้ในกรณีที่ต้องใช้กฎหมายฉบับก่อนแก้ไข
‎แต่หากบทลงโทษเบาลง ‎เนื่องจากกฎหมายฉบับใหม่
‎เมื่อนั้นให้ใช้กฎหมายใหม่ครับ
‎ในกรณีข้างต้น
‎โจทก์จะได้เปรียบ
‎หากใช้กฎหมายฉบับก่อนแก้ไขครับ
‎"เมื่อมีความสงสัย ให้ยกประโยชน์ ‎แห่งความสงสัยนั้นให้จำเลย"
‎ไม่ควรเป็นหลักการ ‎ที่บังคับใช้เฉพาะกับกฎหมายอาญาครับ
‎ผมขออ้อนวอนให้ศาลคำนึงถึง
‎สถานการณ์ของโจทก์ ‎ด้วยจิตใจเอื้ออารีของท่านครับ
‎เป็นการชี้แนะที่น่าสนใจดีนะครับ
‎ศาลจะตัดสินหลังจากไตร่ตรอง ‎อย่างรอบคอบครับ
‎ขอบคุณครับ
‎จบเพียงเท่านี้ครับ
‎(อูยองอูคิมบับ)
‎มีรีสอร์ตสองสามแห่งทั่วประเทศ ‎ที่ใช้สิทธิ์สมาชิก
‎ของพนักงานฮันบาดาได้
‎เลือกดูว่าอยากไปที่ไหน
‎แล้วไปพักผ่อนกับยองอูสักเดือนสองเดือน
‎คิดซะว่าลาแบบได้เงินเดือน
‎จำเป็นต้องทำแบบนี้จริงๆ เหรอ
‎ตอนนี้ฉันขวางไว้ได้ก็จริง
‎แต่พอบทความออกไป
‎นักข่าวจะมารุมทนายอูด้วย
‎ซ่อนตัวแค่จนกว่าเรื่องจะซาลงก็พอ
‎หลังจากนั้นค่อยกลับมาที่ฮันบาดาก็ได้
‎กลับเหรอ
‎ให้แกกลับไปที่ฮันบาดา
‎หลังจากที่ทั้งโลกรู้ ‎ว่าแกคือลูกนอกสมรสของแทซูมีงั้นเหรอ
‎ตราหน้ายองอูแบบนั้นแล้ว
‎คิดว่าแกจะทำงานได้อย่างราบรื่นเหรอ
‎ไม่สิ
‎รุ่นพี่บอกว่ายอมให้ได้หนึ่งครั้งนี่
‎ไหนว่าอนุญาตให้ฉันหลอกใช้ทนายอู ‎เพื่อจัดการแทซูมีได้หนึ่งครั้งไง
‎พูดซะดิบดีว่าตอบแทนที่รับเข้าฮันบาดา
‎แล้วทำไมถึงกลับคำล่ะ
‎ซอนยอง
‎ไม่มีวิธีอื่นแล้วเหรอ
‎นอกจากการเปิดโปงกับสื่อ ‎มันไม่มีวิธีอื่นแล้วเหรอ
‎ฉันเองก็คิดมาเยอะเหมือนกัน
‎สำหรับตอนนี้
‎ฉันเห็นแก่รุ่นพี่และทนายอู
‎ได้เท่านี้แหละ
‎ราอน ชอปปิงมอลล์ออนไลน์ ‎ที่ทำข้อมูลส่วนตัวผู้ใช้กว่า 40 ล้านรายรั่วไหล
‎เพราะไม่สามารถป้องกันการแฮกได้
‎ชนะการฟ้องร้องขอเพิกถอน
‎การเรียกเก็บเบี้ยปรับสามแสนล้านวอน ‎จากกสทช.ครับ
‎ศาลปกครองกรุงโซลยอมรับว่า ‎ราอนหละหลวมในการควบคุมการเข้าถึง
‎เช่น การไม่มีมาตรการจำกัดเวลาสูงสุด ‎ในการเชื่อมต่อกับระบบ
‎แต่ก็มองว่าไม่ใช่สาเหตุโดยตรง ‎ในการรั่วไหลของข้อมูลส่วนตัว
‎จึงตัดสินให้โจทก์ชนะไปครับ
‎ในขณะที่คุณแบอินชอล ประธานร่วมของราอน
‎ซึ่งหมดสติไปหลังกลืนไซยาไนด์ ‎ขณะพิจารณาคดี
‎ถูกส่งตัวไปรักษาที่โรงพยาบาลแล้ว
‎แต่ได้รับการยืนยันว่าขณะนี้ ‎เขาก็ยังคงไม่รู้สึกตัวครับ
‎คุณแบอินชอลร้องขอความเป็นธรรม ‎โดยกล่าวว่า
‎"ไม่มีบริษัทไหนที่ทำสุดฝีมือ ‎เพื่อให้ลูกค้าพึงพอใจเท่าราอนอีกแล้ว"
‎"จะเอาอะไรไปขวางแฮกเกอร์ ‎ที่มุ่งมั่นจะเจาะข้อมูลได้"
‎จากนั้นก็ได้นำยาพิษที่เตรียมไว้ล่วงหน้า…
‎เลขหมายที่ท่านเรียก ‎ไม่สามารถติดต่อได้ในขณะนี้
‎กรุณาฝากข้อความหลังได้ยินเสียงสัญญาณ
‎พี่ เมื่อกี้ผมเห็นข่าวแล้ว
‎พี่อินชอลยังไม่รู้สึกตัวอีกเหรอ
‎ไหนพี่บอกผมว่าเขาไม่เป็นไร
‎บอกว่าเพิ่งฟื้นไม่ใช่เหรอ
‎พี่ รับสายหน่อยสิครับ
‎อย่าบีบให้ผมต้องแฮกตำแหน่งพี่ด้วยเลย
‎รับโทรศัพท์…
‎มีอะไรเหรอ
‎จะอะไรล่ะ
‎แม่ได้กลับบ้านเร็วทั้งที
‎มากินข้าวกัน ออกมาสิ
‎มาหาฉันทำไมเหรอคะ
‎เพราะผมคิดว่าพี่คงจะไม่ทำตามที่แม่สั่ง
‎"พี่" เหรอ
‎ผมแค่อยากรู้ว่า ‎ทนายอูยองอูจะตัดสินใจยังไงครับ
‎ฉันจะไปพบทนายแทซูมีเพื่อขออนุญาต ‎ให้น้องชเวซังฮยอนมาให้การในศาลค่ะ
‎ทนายอูจะเกลี้ยกล่อมแทซูมีได้ไงล่ะครับ
‎ใกล้ถึงการพิจารณาแต่งตั้งอยู่แล้ว ‎เธอจะยอมมาเจอไหมเหอะ
‎ถึงคุณจะไม่ใช่แม่ที่ดีสำหรับฉัน
‎แต่สำหรับน้องชเวซังฮยอน
‎ได้โปรดเป็นแม่ที่ดีให้เขาเถอะนะคะ
‎คำบรรยายโดย: รักษ์สุดา ขุนรักษ์